**TÁPIÓGYÖRGYE KÖZSÉG POLGÁRMESTERÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2013. december 02-én tartandó **nyilvános** ülésére

**8. Napirendi pont:**

1. **Tárgy:** A Tápiógyörgye Község Önkormányzat 2013. évi III. negyedéves pénzügyi teljesítésének előterjesztésről.

Előterjesztő: Varró István polgármester

Készítette: Dr. Papp Antal jegyző

Mellékletek száma: 17 db

Tárgyalta: pénzügyi bizottság

Az előterjesztés elfogadásához **egy szavazás** szükséges:

1. A határozathoz **névszerinti minősített többségi** szavazás

szükséges.

**Tisztelt Képviselő-testület!**

Az államháztartásról szóló 2011. évi CXCV. sz. törvény 87. §. (1) bekezdésében foglaltak szerint az önkormányzat gazdálkodásának első félévi helyzetéről a Képviselő-testületet tájékoztatni kell.

A tájékoztató összeállításának alapját az önállóan működő és önállóan működő, gazdálkodó intézményeink és az Önkormányzat III. negyedéves elemi beszámolói, valamint az ezekből készített önkormányzati összesítő képezi.

A tájékoztató fő feladata az előirányzatok időarányos teljesítésének bemutatása, valamint a költségvetési rendeletben megjelenő előirányzatok és a költségvetési egyenleg bemutatása.

E szempontokat figyelembe véve készítettük el a mellékelt táblázatokat és a rövid szöveges értékelésünket.

A 2/2013. (III.04.) sz. Kt. rendelettel jóváhagyott 2013. évi költségvetésünk bevételi és kiadási fő összege **426.755** e Ft-ban került jóváhagyásra.

Az III. negyedévig jóváhagyott költségvetési módosítások alapján a az éves előirányzat **504.834** e Ft-ra módosult.

Költségvetésünk I. félévi teljesítése,:

 **300..574** e Ft bevétel

 **284.390** e Ft kiadással teljesült.

Az önkormányzat nyitó pénzkészlete 2013. január 01-én: 36.615 eFt.

A záró pénzkészlete pedig 2013. szeptember 30-án: 37.263 eFt.

Az Államháztartásról szóló 2011. évi CXCV. törvényben (továbbiakban Áht.) előírt feladatának eleget téve Képviselő-testületünk a 2012. november 19-i ülésén első fordulóban már megtárgyalta az önkormányzatunk 2013. évre vonatkozó költségvetési elgondolásait.

Az előterjesztésben leírtak véleményezése után a Képviselő-testület a 155/2012. (XI.19.) számú képviselő-testületi határozatával döntött a költségvetés tervezésének irányelveiről és rögzítette a tervező munka soron lévő feladatait.

Az önkormányzati intézmények vezetői megkapták a 2013. évi költségvetés elkészítéséről szóló, a Jegyző és a Polgármester által jóváhagyott útmutatót, melynek alapján teljes részletességgel kidolgozták elemi szinten a 2013. évi költségvetésüket.

A Polgármesteri Hivatal vezetése és az intézményvezetők tételmélységig egyeztették a bevételi és kiadási előirányzatokat. A korrigált költségvetések bevételi és kiadási előirányzatait önkormányzatunk költségvetésébe beépítettük.

Pontosításra kerültek a számításba jöhető források és azok összegei, valamint az anyagi lehetőségekhez igazodóan a felhasználások és azok mértékei.

A tervegyeztetések során reális, az intézmények éves szintű működését biztosító költségvetések kerültek véglegesítésre.

Ismeretes, hogy a Magyar Köztársaság 2013. évi költségvetését (2012. évi CCIV. törvény) az Országgyűlés 2012. december 11-i ülésén hagyta jóvá és a 2012. december 18-i Magyar közlönybe került kihirdetésre. Így a tervezés során ezután már rendelkezésre álltak a költségvetési törvényben az önkormányzatunkra vonatkozóan megállapított normatív állami hozzájárulások jogcímei és összegei, a megosztott bevételek mértékei és részarányai, valamint a normatív módon elosztott kötött felhasználású támogatások. Ezen kívül viszont sok központi statisztikailag számított normatíva csak 2013. év január 15. után volt elérhető Önkormányzatunk részére.

**A 2013. évi költségvetés tárgyalásai eddig időrendi sorrendben:**

1. 2012. október 25-e a költségvetés szerkezetének elfogadása.
2. 2012. november 19. a reorganizációs terv elfogadása.
3. 2012. november 19. a 2013. évi koncepció elfogadása.
4. 2012. november 27. önkormányzatnál alkalmazott díj és ártételek.
5. 2012. december 20. az önkormányzat 2013. évi költségvetése.
6. 2013. január 17. (Pénzügyi Bizottság) az önkormányzat 2013. évi költségvetése.
7. 2013. január 29. (Pénzügyi Bizottság) az önkormányzat 2013. évi költségvetése.
8. 2013. február 11. az önkormányzat 2013. évi költségvetése.
9. 2013. március 04-én elfogadásra került a költségvetés.
10. 2013. március 26-én módosításra került a költségvetés 3/2013. (III.26) határozattal.
11. 2013. április 29-én módosításra került a költségvetés 4/2013. (VI.29) határozattal.
12. 2013. május 29-én módosításra került a költségvetés 5/2013. (V.29) határozattal
13. I. félévi teljesítés megtárgyalása 2013. szeptember 16-án.
14. 2013. szeptember 16-én módosításra került a költségvetés 12/2013. (VI.20) határozattal

A 2012. év novemberében, decemberében megtartott Képviselő-testületi és 2013. év január 17-ei és 30-ai pénzügyi bizottsági üléseken elhangzott javaslatokat, észrevételeket teljeskörűen figyelembe vettük a javaslat elkészítésénél. A január 30–i pénzügyi bizottsági és a 2013. február 11-i képviselő-testületi ülésen beterjesztésre kerültek a

1. költségvetési táblák
2. a költségvetési rendelet
3. az intézményekkel lefolytatott egyeztetések jegyzőkönyve.

Az államháztartásról szóló törvény végrehajtásáról intézkedő 368/2011. (XII. 31.) Korm. rendelet (továbbiakban Ávr.) erre vonatkozóan a következőket írja elő:

*„26.§ (1) A jegyző a helyi önkormányzat költségvetési koncepcióját a tervezett bevételek, a kötelezettségvállalások és más fizetési kötelezettségek, és a Kormány Áht. 13. § (1) bekezdése szerinti döntései figyelembevételével állítja össze.*

*(2) A polgármester a költségvetési koncepció tervezetéről a helyi önkormányzatnál működő bizottságok véleményét a szervezeti és működési szabályzatban foglaltak szerint kikéri, és azt a költségvetési koncepció tervezetéhez csatolja. A pénzügyi bizottságnak a költségvetési koncepció tervezetének egészéről véleményt kell alkotnia.*

*(3) A költségvetési koncepció tervezetét a képviselő-testület a bizottságok véleményével együtt megtárgyalja, és határozatot hoz a költségvetés-készítés további munkálatairól.*

*27. § (1) A jegyző a költségvetési rendelettervezetet a költségvetési szervek vezetőivel egyezteti, annak eredményét írásban rögzíti, majd a rendelettervezetet és az egyeztetés eredményét a polgármester a szervezeti és működési szabályzatban foglaltak szerint a képviselő-testület bizottságai elé terjeszti.*

*(2) A polgármester a képviselő-testület elé terjeszti a bizottságok által megtárgyalt rendelettervezetet, amelyhez csatolja legalább a pénzügyi bizottság írásos véleményét.„*

Az Áht *„87. § (1) A polgármester a helyi önkormányzat gazdálkodásának első félévi helyzetéről szeptember 15-éig, háromnegyed éves helyzetéről a költségvetési koncepció ismertetésekor írásban tájékoztatja a képviselő-testületet. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.”*

A hivatkozott jogszabályok alapján a polgármester és a jegyző a feladatait a költségvetés készítésével illetve a tájékoztatással kapcsolatosan maximálisan elvégezte.

Előterjesztésünk és rendelet szerkezeti rendjének kialakításánál és tartalmi előírásainál az Áht. törvényben, valamint a költségvetési szervek tervezésének, gazdálkodásának, beszámolásának rendszeréről kiadott Kormányrendeletben leírtak alapján jártunk el.

A médiákból mindenki számára ismeretes, hogy a jelenlegi gazdasági körülmények miatt az Önkormányzatoknál egy nagyobb mértékű átszervezés jelentkezett a 2013. évi költségvetésben.

Önkormányzatunk 2013. évi három negyedéves pénzügyi tervének tájékoztatója az idáig részletezettek alapján készült.

Az önkormányzat 2013. évi költségvetését a képviselő-testület működési hiánnyal fogadta el. A működési hiány a kötelezően ellátandó feladatok – közoktatás, szociális ellátás, városüzemelés - kiadásainak és bevételének különbözetéből adódik. A költségvetési hiány fedezetére az önkormányzat 2012. évi CCIV. törvény 4. számú mellékletében szereplő *„A helyi önkormányzatok kiegészítő támogatásai”* tervezte be bevételként.

Tápiógyörgye önkormányzata jelenleg is forráshiányos a hiány 74.611 eFt működési és 15.713 eFt beruházási, összesen 90.324 eFt összegből áll, a 2013. évi költségvetésről szóló 2/2013. ( III.4.) számú önkormányzati rendelet szerint.

Önkormányzatunk a beruházás megelőlegezésére 35.957.000 Ft. beruházási hitelt vett fel a 132/2013. (X.24.) határozat alapján. Ennek a fedezete a pályázati pénz. Ez a hitel összeg viszont csak a IV. negyed évben jelenik meg majd a költségvetésünkben.

Az önkormányzat a költségvetés készítésekor törekedett olyan döntéseket hozni, amely a kiadások csökkentését eredményezi, illetve egyes feladatellátások esetében bevétel növekedéssel jár. A tervezett hiányt az önkormányzat átmenetileg likvid hitellel sem finanszírozhatja a Stabilitási törvény feltételei miatt. A tervezett hiányt a bevételi oldalon pályázati lehetőségek kihasználásával, a kiadási oldalon pedig a kiadások további csökkentésével lehet rendezni.

A 2013. évi költségvetésről szóló 2012. évi CCIV. törvény 4. számú melléklete, illetve a megyei önkormányzati tartalékokról és a helyi önkormányzatok működőképessége megőrzését szolgáló 2013. évi 39/2013. (VII. 31.) BM rendelet alapján az önkormányzatnak lehetősége van pályázat benyújtására ÖNHIKI-s támogatás utódjaként megjelölt új „A helyi önkormányzatok kiegészítő támogatásai” pályázatra.

A pályázat benyújtásának mellékleteit a 39/2013. (VII. 31.) BM rendelet tartalmazza. A pályázat benyújtására a költségvetési törvény három időpontot határoz meg. Az első időpontra nem jelent meg a BM rendelet, ezért a törvényben meghatározott második határidőre – szeptember 30. tudtuk benyújtani az ÖNHIKI pályázatot. 2013. év során két alkalommal van lehetősége pályázat benyújtására egy önkormányzatnak. Döntés a pályázatról mind amai napig nem történt.

**Bevételek:**

A fenn hivatkozott költségvetésben található ÖNHIKI bevételek csak ezután a pályázat elbírálása után kaphatjuk meg, jelenhet meg a költségvetésünkben.

**I. Működési bevételek**

A működési bevételek kettő fő területből tevődnek össze.

**1. Intézményi működési bevételek**

Bevételi előirányzataink az intézményeink által kimunkált, bevételi jogcímek szerint részletezett tervszámokon alapulnak.

Igyekeztünk intézményeinknél minden számításba jöhető forrást feltárni, a teljességre törekedni és a gazdálkodás egyszerűsítését megtenni.

Intézményi működési bevételek közül a legnagyobb tételt a konyha bevételei jelentik. Az 1. számú mellékletben az intézmények működési bevételei jogcímenként jelenek meg. Intézményenkénti bontásban a 2 számú melléklet 1-13 soráig találhatók római I. számnál összesítve. Az intézmények működési bevételeinek teljes részletezettsége intézményenkénti bontásban a 2./A. számú mellékletben találhatók.

Az 2./A. számú mellékletben található első intézmény konyha bevételei három fő részből tevődnek össze:

1. étkezési bevételek
2. rezsiköltség bevételek
3. ÁFA bevételek

Az étkezési költségek további megosztásra kerülnek:

1. teljes árú étkezést fizetők (ezek pl. táborozok, munkahelyi étkezők, egyéb külső étkezők)
2. csak anyag költséget fizetők (pl. óvodások, tanulók)
3. szociális támogatásba részesülők
4. 50 %-os és 100 %-os állami megtérítésben részesülök. (pl. gyermekvédelmi támogatásba részesülők)

III. negyedéves szinten minimális elmaradás van csak az önkormányzati konyha bevételekben. Ennek az egyik oka, hogy az az alapító okirat elfogadásáig a polgármesteri hivatalnál jelentek meg ezek a bevételek. A 2/A számú tábla 19. pontjában Átfutó bevételekként, összesen 4.822 eFt értékben.

Az egyéb étkezők (teljes árú étkezők) kifizetik teljes egészében az étel előállításához szükséges összes költséget (anyag költség, rezsi költség és ÁFA-t is).

A csak anyag költséget fizetők, mint a nevében is benne van anyagköltséget és ÁFA-t fizetik meg.

Ezen gyerekek esetében az anyagköltséget a szülők fizetik, a rezsi költséget pedig az önkormányzat. A rezsi költségre az állam ebben, ez esetben semmilyen egyéb támogatást nem ad. A rezsi költséget az ÁFA visszaigénylések miatt az konyhának át kell számláznia a önkormányzat részére ez a konyhánál bevételként szerepel, az önkormányzatnál pedig kiadásként. Az Önkormányzatnál a 5. számú táblázat 23. sorában {Vásárolt szolgáltatások (Étk. Rezsi költség + 50%-100% -ban ingyenesen étkezők)} oszlopában találhatók.

A szociális étkezéshez az állam valamilyen mértékben hozzájárul, a különbözetett itt viszont ez igénybe vevő (a szociálisan rászorult) fizeti meg.

Az 50%-os és 100%-os megtérítésben részesülők esetében az állam egy konkrét összeget határoz meg gyerekenként. Ebben az esetben a megadott összegből kell kihozni a gyerekétkeztetést és itt nem kell figyelembe venni, külön-külön, hogy anyag költségről vagy rezsi költségről van-e szó.

Az Önkormányzati Konyha és Étterem kiadási előirányzatait a 6./B. számú melléklet tartalmazza.

Az önkormányzati konyhánál a rezsiköltségek számlázása nem történt meg még az önkormányzat felé, hisz akkor egyből megjelenik az ÁFA kötelezettségünk is. Jelenleg pénzeszköz átadás történt.

Az 2./A. számú mellékletben található második intézmény a Könyvtár és művelődési ház bevételei elsősorban tagdíj, bérleti díj, internet használat és a rendezvények bevételeiből tevődik össze. Az intézmény összbevétel 56 eFt.-ban teljesült.

Az 2./A. számú mellékletben található harmadik intézmény a Gondozási központ. Bevételei 23.012 eFt-ban teljesültek.

A Szociális étkezés és a gondozási központ étkezési bevételek összege megtalálhatók a Önkormányzati Konyha és Étterem intézmény bevételeinél is. Ez ugyan is egy tovább értékesített szolgáltatásvásárlás. Mely kiadásként is szerepel a Gondozási Központ intézménynél a 6./C. számú melléklet dologi kiadások 11-12. sorában. Ebben az esetben nem végfelhasználó az önkormányzat az étkezés szempontjából, vagyis az étkezőkre tovább hárítja az ÁFA fizetési kötelezettséget ennek átfuttatása még nem történt meg, majd a következő félében a zárszámadásban jelenik meg. Ezen továbbszámlázások még a felesleges ÁFA mozgások miatt nem történtek meg, a könyvvizsgáló és a Magyar Államkincstár is úgy nyilatkozott, hogy ez nem is szükséges.

Az 2./A. számú mellékletben található negyedik intézményként a polgármesteri hivatal van feltüntetve, melynek a bevételei nehezen különíthetők el a helyi önkormányzat bevételeitől. Ezek a bevételek általában valamilyen közigazgatási, hatósági feladathoz kapcsolódnak. Ez a bevétel 17.131 eFt.-tal realizálódott. Ez elsősorban az átfutó tételekkel magyarázhatók.

Az 2./A. számú mellékletben található ötödik intézmény pedig maga a helyi önkormányzat. Idekerül minden olyan feladat mely nem jelenik meg a többi intézménynél. Itt főleg az önkormányzat vagyongazdálkodásából származó bevételek illetve tovább számlázott költségek jelennek meg. Az összbevételek 18.452 eFt. vagyis 77%-on teljesültek.

Az intézményi összbevétel (2./A számú melléklet) így 120.442. eFt helyett 87.485 eFt-on teljesültek.

Működési bevételeink jogcímek és intézmények szerinti részletezését a 2. számú táblázatban mutatjuk be.

**2. Önkormányzat sajátos működési bevételei**

**2.2 Helyi adókból** származó bevételeinket a magánszemélyek kommunális adójából, iparűzési adóból, idegenforgalmi adóból, és mezőőri járulék befizetések képezik.

Tervszámaink kialakításánál figyelembe vettük az elmúlt évben történt tényleges adóbefizetéseket, a december 20-i adófeltöltéseket és az adózóktól szerzett információkat illetve a jogszabályi változásokat. A helyi adók 23.066 eFt értékben érkeztek meg az adószámláinkra. Ez 92%-os bevételnek felel meg. A következő negyedévben az önkormányzati adóhatóság tovább tudja növelni..

**2.3. Átengedett központi adók:**

2.3.1 Gépjárműadóból a helyi magánszemélyek és vállalkozások által befizetett összeg 40 %-a illeti meg önkormányzatunkat. A teljes összeget az önkormányzat szedi be, de tovább utalási kötelezettsége van. A bevétel teljesülése 4.352 eFt, 84%-ban valósult meg.

**2.4. Bírságok, pótlékok és egyéb sajátos bevételek:** Önkormányzatunknál jellemzően a nagyon kicsi és első sorba a helyi adófizetési kötelezettség megszegése miatt jelentkezik. A pontos összeget nem lehet megállapítani előre, eddig bevétel 957 e Ft. Ez az összeg most jelentősen az adóbevallások elmaradása miatt ugrott meg.

**Tervezett működési bevételek összesen 150.855 e Ft. szemben a tényleges bevétel 115.912 eFt. volt ez az eredeti tervezetthez képest 77 %-os teljesülés.. Ami megfelel az időarányosnak.**

**II. Támogatások**

A támogatások közel időarányosan alakultak. Eltérések a 6. pontban a várható egyéb támogatások emelkedése miatt magasabb. Itt jeleneik meg az eddig megkapott VIS MAIOR támogatás 4.600 eFt. összeggel és „Egy jövedelempótló támogatások állami része” 26.948 eFt-on teljesült mely 86 %-nak felel meg időarányosan.

A támogatásokat összesen 176.370 eFt- ra terveztük, mely 138.269 eFt-on realizálódott.

**III. Felhalmozási és tőke jellegű bevételek**

Az önkormányzat a felhalmozási és tőke jellegű bevételeinket 0 e Ft-ra tervezte, de már történtek eddig is teljesülések 801 eFt. értékben. Ez elsősorban a foglaló értéke az eladott területekért.

**IV. Támogatás értékű bevételek** tervezett bevételeink teljes mértéke működési jellegű feladataink ellátásához kerülnek átvételre az 1. sz. melléklet IV. fejezetében felsorolt szervektől és a részletezett jogcímek szerint.

Az önkormányzatnak itt jelenik meg a bevételek közül a legnagyobb kiesése, mely az ÖNHIKI BM-es pályázat késői megjelenésének tudható be. Nagyobb összeget képvisel még a Jászalsószentgyörgytől kapott óvoda utáni társulási megtérítések.

**V. Megtérülések**

A korábbi években lakásépítéshez, lakásvásárláshoz és lakásfelújításokhoz nyújtott felhalmozási célú önkormányzati kölcsöntámogatások törlesztő részletei jelenhetnének meg itt ezen a jogcímen. Ez a bevétel is a tervezett 0 Ft-on alakult.

**VI. Pénzforgalom nélküli bevételek**:

Betervezésre került a 2012. évi szabad pénzmaradvány várható összege. Az összeg felosztása a jogszabálynak megfelelően a zárszámadással együtt történt meg április végén. Ezzel az összeggel a költségvetési sarokszám módosításra került. A pénzmaradvány felosztását a képviselő-testület 2013. április 29-i ülésén fogadta el.

**VIII. A költségvetési bevételek 2013. I. félévben összesen: 300.574 eFt. volt**

**IX. Finanszírozási bevétel**

A felhalmozási hitelfelvételnél jelenik meg a strand beruházás önrésze 15.713 e Ft volt, jelenleg hitel az önkormányzatunk októberben vette fel, ezért ez csak a IV. negyed évben fog megjelenni..

**A Önkormányzat összes módosított tervezett bevétele: 504.834 eFt.** ezzel szemben 300.574 eFt. érkezett be. A tervezett bevételeket viszont csökkenteni kell a ÖNHIKI-re benyújtandó összeggel (74.611 eFt) és a beruházási hitel összegével (15.713 eFt) ez összesen (90.324 eFt).

További csökkentéseket is figyelembe lehetne venni, mint a fentebb leírt rezsi csökkentésekkel (a konyhai rezsi továbbszámlázása az önkormányzat felé), illetve a jelenleg még ki nem számlázott, de biztos bevételekkel, mint:

* Telenor bérleti díj
* Vodafone bérleti díj.
* stb.

A 2. számú melléklet „Önállóan működő és gazdálkodó, valamint önállóan működő intézmények bevételei 2013. évben” című intézményenkénti bontásban mutatja be a bevételeket. Az 1. számú bevételeket osztja meg intézményenként.

**Kiadások**

A kiadások két fő részre bontható „működési, fenntartási kiadások” illetve felhalmozási kiadásokra.

**1. Működési, fenntartási kiadások**

A költségvetést összeállító munkánk legjelentősebb és talán legfelelősségteljesebb feladatát képezte az önkormányzatunk által ellátandó - egyrészt a kötelezően, másrészt az önként vállalt - feladatok feltételeinek és pénzügyi hátterének megteremtése, a település zavartalan üzemeltetésének, meglévő intézményeink működésének biztosítása. A kiadások nagy részét az intézmények működéséhez szükséges bér és járulékai teszi ki továbbra is, melynek összege 2013. évben 126.687 e Ft összegre volt tervezve, ezzel szemben a teljesülés 81.987 eFt. összegen realizálódott.

A tervezethez képest a megtakarítás okai létszám és bérvisszafogásnak köszönhetők. Ezt befolyásolja még az Óvoda szeptembertől történő önkormányzathoz való visszakerülése, így ennek a költségei csak ezután fog megjelenni. Az anyagból látható, hogy a szeptemberi bér kifizetése még nem jelenik meg a III. negyedévben. Az óvoda esetében 15 fővel emelkedik a létszám. A Jászalsószentgyörggyel és Jászboldogházával fenntartott óvoda társulás megszüntetéséről még a képviselő-testület tavasszal döntött.

A működési és felhalmozási kiadásokat fő címenként a 3. számú melléklet tartalmazza. A kiadásokat intézményenként pedig a 4. számú melléklet tartalmazza.

A 2013. évi személyi juttatás tartalmazza, a közfoglalkoztatottak bérét is, amely összegeket az állami költségvetésből pályázat útján a munkaügyi központon keresztül kapjuk meg. Ez a költségvetésünkbe be van építve.

A 4. számú melléklete tájékoztatót is tartalmaz az önkormányzat 2013. évi költségvetés létszámadatainak változásához, összehasonlítva az előző évvel. Az önkormányzat létszámkerete az intézményi részletezés szerint összesen 71 főre módosult a közfoglalkozott létszám miatt. Ezt a képviselő-testület a szeptember 16-i ülésén hagyta jóvá. Az Óvoda tervezett átvétele miatt emelkedett az intézményi működési létszám a tavalyi 39 fővel szemben 51 főre. A Közfoglalkoztatottak létszámát jogszabályi változások miatt a költségvetés tervezésekor még nem álltak rendelkezésre. Ezért a tavalyi 15 fő helyett 2013. évben ez 18 fő lett betervezve.

Az önkormányzat 2013. évi költségvetési elgondolásainak megtárgyalása során hozott Képviselő-testületi határozatban foglaltak, valamint az intézményeink részére megadott tervezési útmutató alapján egységes szempontok szerint készültek el intézményeink költségvetés-tervezetei, melyekben részletesen kimunkálásra kerültek az intézmény-üzemeltetés költségigényei.

A tervtárgyalások során az intézmények által kidolgozott tervszámok a jogos szükségletek és a reálisan figyelembe vehető lehetőségek alapján kisebb-nagyobb mértékben módosításra kerültek. Az egyeztetésekről jegyzőkönyvek készültek, melyeket a pénzügyi bizottság részére is kiküldtünk.

Minden intézményünknél elismerésre és beépítésre kerültek az elmúlt évben, illetve az ez év január 1-jétől bekövetkezett, vagy előírt feladatváltozások költségkihatásai.

Így többek között:

 - a munkáltatót terhelő bérfejlesztéssel összefüggő bérjárulék növekedések

* a központi támogatásból biztosított korrekciós kereset kiegészítés.

2012. január 01-től a helyi önkormányzatot és az önkormányzati (polgármesteri) hivatalt külön költségvetési egységként kell kezelni, külön költségvetést kell készíteni részére.

A helyi önkormányzat költségvetését a 5. számú melléklet tartalmazza.

Az önkormányzat (5. sz. melléklet) dologi kiadási között a 30. sorban jelenek meg az „átfutó kiadások”, melyekben még a helyére illetve más hova tartozó tételek jelenek meg. Ilyenek:

* A konyha alapító okirat elfogadásáig az élelmiszer beszerzések.(Ez kiadást jelent.)
* Az egyéb szolgáltatási kiadások, amelyek még nem kerültek a helyükre.

A Polgármesteri (Önkormányzati) Hivatal költségvetésében (6. sz. melléklet) részletesen szerepeltetjük a szociális ellátásokról alkotott helyi rendeletünkben foglaltak szerinti ellátási formák várható szükségletei. Ez a 2013. évi szociális juttatásoknál közel 36.500 e Ft-tal egy kicsivel kevesebb mint a 2012. évi tervezettben szereplő összeg.

Ez az összeg, mint ahogy előre is jeleztük változhat jelenleg 27.509 eFt. 75%-os a teljesülés. Már most látszik, hogy éves szinten ez az összeg nőni fog. A önkormányzat gazdálkodásától függetlenül változhat. Az önkormányzattól elkerült az időskorúak járadéka, ápolási díj megállapítás alanyi jogon és közgyógy megállapítás alanyi jogon. A méltányossági megállapítás ugyanúgy önkormányzati hatáskörében maradt. Ha a szociális ráfordítások nőnek akkor a bevételeink is a „Egy jövedelempótló támogatások állami része” 26.948 eFt-on teljesült mutat (86 %-nak felel meg időarányosan) már most is az 1. számú bevételi táblázatba.

Az intézményi működési kiadásokkal kapcsolatos számszaki előirányzatainkat intézményi részletezésben, valamint önkormányzati összesenben a 4. számú melléklet táblázat szemlélteti, míg a Polgármesteri Hivatal részletes költségvetését a 6. sz. mellékleten mutatjuk be.

Az intézmények kiadásainak bemutatása:

1. Könyvtár és Művelődési ház kiadási előirányzatai 6./A. számú melléklet
2. Községi Konyha és Étterem kiadási előirányzatai 6./B. számú melléklet
3. Gondozási Központ kiadási előirányzatai 6./C. számú melléklet
4. Kastélykert Óvoda kiadási előirányzatai 6./D. számú melléklet

táblázatokban találhatók. Ezen táblázatok bemutatását a jogszabály nem írja elő.

A Képviselő-testület az önkormányzati intézmények költségvetési támogatását 107.956 ezer Ft-ban határozza meg a 10. számú melléklet szerinti részletezettségben. A tényleges önkormányzati hozzájárulás eddig 58.929 eFt. volt.

Könyvtár és Művelődési ház kiadási előirányzatai előirányzataiban szereplő közösségi rendezvények nagy része már megvalósult.

A bevételi oldalon a költségvetéskor egyéni képviselői módosító tételek a hiányt tovább növelték és a várható támogatások közzé betervezett összeget, a 2013. évi költségvetési törvény 4. számú melléklet 1./IV. –ben meghatározott *„helyi önkormányzatok működőképessége megőrzését szolgáló kiegészítő támogatásra”* összeget növelték..

**2. Felhalmozási kiadások**

Az önkormányzati szinten felhalmozási kiadásként javasolt 59.756 e Ft összegű előirányzatunk közvetlenül megjelenik a helyi önkormányzat költségvetési kiadásai között.

A beruházás nagyobbik része a már elnyert pályázatból megvalósítandó strand beruházás.

Jelenleg nincs betervezve nagyobb felújítási feladat, de ezek bekövetkezésére azért számítani kell.

Önkormányzatunk feladatonkénti felhalmozási kiadásait a 7. számú mellékletünkön mutatjuk be.

Az III. negyedévig megvalósult beruházások

* a strand beruházás befejezése
* a gyermekorvosi rendelő kialakítása
* a gondozási központban számítógép felújítás.

A 8. táblázatban az Önkormányzatnál 2013. évben megvalósuló európai forrásból finanszírozott programok, projektek kerülnek bemutatásra, ebbe a tervhez képest nincs változás.

A 9. számú táblázat azokat a beruházásokat tartalmazza melyekhez a Stabilitási tv. (Magyarország gazdasági stabilitásáról 2011. évi CXCIV. törvény) 3. § (1) bekezdése szerinti adósságot keletkeztető ügylet megkötése válik vagy válhat szükségessé a 2013. év folyamán. Ez nem azt jelenti, hogy ezt a szerződést köteles az önkormányzat megkötni, csak lehetőséget tartalmaz. Jelenleg még nem történt meg a hitel felvétele.

A 11. számú táblázat az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet alapján az adósságot keletkeztető ügyletekből és kezességvállalásokból fennálló kötelezettségeinek meghatározásához a saját bevételek alakulását is be kell mutatni az önkormányzatnak.

A 12. számú melléklet tartalmazza Tápiógyörgye önkormányzat 2013. évi számviteli mérlegét.

A 13. számú melléklet Tápiógyörgye Községi Önkormányzat által adott közvetett támogatásokat mutatja be.

Az Ámr. 28. § alapján „*Az Áht. 24. § (4) bekezdés c) pontja szerinti közvetett támogatásokat legalább az alábbi részletezettségben kell bemutatni:*

*a) az ellátottak térítési díjának, kártérítésének méltányossági alapon történő elengedésének összege,*

*b) a lakosság részére lakásépítéshez, lakásfelújításhoz nyújtott kölcsönök elengedésének összege,*

*c) a helyi adónál, gépjárműadónál biztosított kedvezmény, mentesség összege adónemenként,*

*d) a helyiségek, eszközök hasznosításából származó bevételből nyújtott kedvezmény, mentesség összege, és*

*e) az egyéb nyújtott kedvezmény vagy kölcsön elengedésének összege.”*

A 14. számú melléklet Tápiógyörgye Községi Önkormányzat többéves elkötelezettségeit mutatja be. Jelenleg már csak a fénymásoló lízing díja van, mely a napokban fut ki várhatóan. A kimutatás az Áht. 24. § alapján készült el.

*„(4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell – szöveges indokolással együtt – bemutatni:*

*a) a helyi önkormányzat költségvetési mérlegét közgazdasági tagolásban, előirányzat felhasználási tervét, „* (Ez a 12. számú táblázat)

*b) a többéves kihatással járó döntések számszerűsítését évenkénti bontásban és összesítve, és* (ez a 14. számú táblázat)

*c) a közvetett támogatásokat – így különösen adóelengedéseket, adókedvezményeket – tartalmazó kimutatást.* (ez a 13. számú táblázat)

A 15. számú melléklet Tápiógyörgye Községi Önkormányzat hitelállományának alakulását mutatja be. Jelenleg az önkormányzat nem rendelkezik hitelállománnyal.

A 16. számú melléklet Tápiógyörgye Község Önkormányzatának 2013. évi előirányzat-felhasználási és pénzügyi likviditási ütemtervét mutatja be. Ebbe megint nincs a tervekben változás.

A 17. számú melléklet Tápiógyörgye Község Önkormányzatának a 2013. évi környezetvédelmi alap felhasználást mutatja be „*a környezet védelmének általános szabályairól”* szóló 1995. évi LIII. törvény 58. § (5) bekezdése alapján. A környezetvédelmi alapban jelenleg nem található összeg.

**A** **jogszabályi megfeleltetések alapján költségvetési mellékletben az alábbi táblázatoknak, kimutatásoknak kell szerepelni:**

1. Az önkormányzat 2013 évi bevételei (1. számú melléklet, az Áht 23. § (2) a), d-e) pontja alapján, Ávr. 24. § (1) a) pontja alapján)
2. Önállóan működő és gazdálkodó, valamint önállóan működő intézmények bevételei 2013. évben (2. számú melléklet, az Áht 23. § (2) b) pontja alapján, Ávr. 24. § (4) bekezdése alapján)
3. Az önkormányzat 2013. évi költségvetési kiadásainak alakulása (3. számú melléklet, az Áht 23. § (1) bc) pontja és (2) a) pontja alapján)
4. Önállóan működő és gazdálkodó, valamint önállóan működő intézmények kiadásai 2013. évben (4. számú melléklet, az Áht 23. § (2) b) pontja alapján, Ávr. 24. § (1) bc) pontja és (3-4) bekezdése alapján)
5. Helyi önkormányzat kiadási előirányzatai 2013. év (5. számú melléklet, az Áht 24. § (3) bekezdés alapján, Ávr. 24. § (1) bb-bc) pontja alapján)
6. Önkormányzati Hivatal kiadási előirányzatai (Polgármesteri hivatal) (6. számú melléklet)
7. Az önkormányzat 2013. évi felhalmozási kiadásai (7. számú melléklet, az Áht 23. § (2) b) pontja alapján, Ávr. 24. § (1) ba) pontja alapján)
8. Az Önkormányzatnál 2013. évben megvalósuló európai forrásból finanszírozott programok, projektek (8. számú melléklet, az Ávr. 24. § (1) bd) pontja alapján)
9. 2013. év azon fejlesztési céljait, amelyek megvalósításához a Stabilitási tv. 3. § (1) bekezdése szerinti adósságot keletkeztető ügylet megkötése válik vagy válhat szükségessé. (9. számú melléklet, az Áht 23. § (2) f) pontja alapján)
10. Önállóan működő és gazdálkodó, valamint önállóan működő intézmények 2013. évi költségvetési támogatása. (10. számú melléklet )
11. Tápiógyörgye Község Önkormányzat adósságot keletkeztető ügyletekből és kezességvállalásokból fennálló kötelezettségeinek és a 353/2011. (XII.30.) korm. Rendeletben meghatározott saját bevételeinek alakulása. (11. számú melléklet, az Áht 23. § (2) bekezdés g) pontja alapján)
12. Tápiógyörgye Község 2013. évi költségvetésének számviteli mérlege. (12. számú melléklet, az Áht 23. § (2) bekezdés c) pontja alapján 24. § (4) bekezdés a) pontja alapján)
13. Tápiógyörgye Községi Önkormányzat által adott közvetett támogatások (kedvezmények) 2013. évi terve. (13. számú melléklet, az Áht 24. § (4) bekezdés c) pontja alapján, Ávr. 24. § (1) ba) pontja alapján, 28. § alapján)
14. Több éves elkötelezettséggel járó kiadási tételek évenkénti bontásban (14. számú melléklet, az Áht 24. § (4) bekezdés b) pontja alapján)
15. Az Önkormányzati hitelek alakulása (15. számú melléklet)
16. Tápiógyörgye Község Önkormányzatának 2013. évi előirányzat-felhasználási és pénzügyi likviditási ütemterve. (16. számú melléklet, az Áht 24. § (4) bekezdés a) pontja alapján)
17. Tápiógyörgye Község Önkormányzatának a 2013. évi környezetvédelmi alap felhasználása. (17. számú melléklet „a környezet védelmének általános szabályairól” szóló 1995. évi LIII. törvény 58. § (5) bekezdése alapján)

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és a mellékelt rendelet tervezett elfogadására.

Tápiógyörgye, 2013. november 27.

Varró István

polgármester

Az előterjesztést törvényességi szempontból ellenőrizte:

dr. Papp Antal jegyző

**Határozati javaslat**

………./2013. (……..) Tápiógyörgye Község Önkormányzat 2013. évi III. negyedéves pénzügyi teljesítésének elfogadásáról.

*Tápiógyörgye Község Önkormányzat Képviselő-testülete Magyarország Alaptörvényének a helyi önkormányzatokról szóló 32. cikk (1) bekezdés b) pontja, a Magyarország helyi önkormányzatairól szóló 2011. évi CLXXXIX. törvény 42.§ 1 pontjában és 111. § (2) bekezdésében biztosított jogkörében eljárva – figyelemmel az Államháztartásról szóló 2011. évi CXCV törvény (továbbiakban: Áht.) 23 §-ának (2) bekezdése a.) b.) pontjára és a 368/2011 (XII.31.) Kormányrendelet (továbbiakban Ávr.) 24.§. (1) és (2) bekezdésére, valamint Magyarország 2013. évi központi költségvetéséről szóló 2012. évi CCIV. törvényben (továbbiakban: költségvetési törvény) foglaltakra –a kapott felhatalmazás alapján az alábbi határozatot hozza:*

1. *Tápiógyörgye Községi Önkormányzat Képviselő-testülete tudomásul veszi a tájékoztatott a Tápiógyörgye Község Önkormányzat 2013. évi III. negyedéves pénzügyi teljesítéséről.*

**Felelős:** Varró István polgármester

**Közreműködik:** Dr. Papp Antal

**Határidő:** 2013. december 31.

**Tápiógyörgye, 2013. december 02.**

 **Varró István**

 **polgármester**

**A határozatról értesül:**

1. Varró István polgármester
2. Pest Megyei Kormányhivatal
3. Valamennyi képviselő helyben.
4. Dr. Papp Antal jegyző
5. Pénzügyi iroda.
6. Irattár